b'\n_START_ARTICLE_\nMarkedsf\xc3\xb8ringsloven\n_START_PARAGRAPH_\nLov om kontroll med markedsf\xc3\xb8ring og avtalevilk\xc3\xa5r mv. av 9. januar 2009, ogs\xc3\xa5 kalt markedsf\xc3\xb8ringsloven, er en norsk lov som avl\xc3\xb8ste markedsf\xc3\xb8ringsloven av 1972. Markedsf\xc3\xb8ringsloven setter rammer for n\xc3\xa6ringsdrivende markedsf\xc3\xb8ring og avtalevilk\xc3\xa5r, b\xc3\xa5de av hensyn til andre n\xc3\xa6ringsdrivende og av hensyn til forbrukerne. Forbrukertilsynet er tilsynsmyndighet og kan forelegge saker til Markedsr\xc3\xa5det til avgj\xc3\xb8relse. _NEWLINE_Loven forbyr kj\xc3\xb8nnsdiskriminerende reklame (\xc2\xa7 2), urimelig handelspraksis (\xc2\xa7\xc2\xa7 6-9), den p\xc3\xa5legger prismerking (\xc2\xa7 10), begrenser adgangen til markedsf\xc3\xb8ring ved direkteadressert post, sms og telefon (kapittel 3) og forbyr urimelige avtalevilk\xc3\xa5r (\xc2\xa7 22). For markedsf\xc3\xb8ring rettet mot barn kreves s\xc3\xa6rlig aktsomhet (kapittel 4). Det er ogs\xc3\xa5 forbudt \xc3\xa5 opptre i strid med god forretningsskikk (\xc2\xa7 26) eller \xc3\xa5 etterlikne andres produkter p\xc3\xa5 en urimelig m\xc3\xa5te (\xc2\xa7 30).'